Cătălin Hideg, afaceristul care i-a denunţat pe generalii (r) Florian Coldea şi Dumitru Dumbravă a susţinut miercuri, la ieşirea de la DNA, că din gruparea Coldea ar face parte şi şefa Parchetului European, Laura Kovesi. Mai mult, Hideg a susţinut că ar exista o înregistrare cu Coldea şi Kovesi, aflaţi pe un iaht, în Monaco.
Reacție acidă
Ați înțeles acum ce era cu lupta împotriva corupției și relația bolnăvicioasă dintre Coldea și Kovesi?! Era fix praf în ochii fraierilor! Ei decideau pe cine să ia și cine trebuie lăsat să-și facă liniștit combinațiile, scrie jurnalistul Dan Bucura pe pagina sa de Facebook.
In opinia sa, singura parte bună a dosarului făcut pe numele generalului Coldea este că aflăm și noi „combinațiile lor de milioane de euro”.
„Sau că se prind și ăia cu Kovesi în suflet, cât de duplicitară a fost femeia. Carevasăzică, mama Anticorupției o ardea pe opulență la Monaco, se dădea în bărci de lux cu Coldea și nouă ne ținea lecții de modestie?
Ce ipocriți mizerabili! Măcar escrocii de acasă își etalează pe față bogăția, nu ne mai iau de fraieri. Parcă până și baronul Lamburghini pare copil mic pe lângă ăștia..,” a concluzionat Bucura.